Lav et referat af nedenstående tekst:

Tekst:
Et kraftigt blæsevejr har natten til mandag ramt landet med vindstød af stormstyrke flere steder. Den kraftige vind har både væltet træer og stilladser rundt omkring. Indtil nu er det kraftigste vindstød blevet registreret ved Røsnæs Fyr på Vestsjælland og lyder på 29,3 meter i sekundet. Det svarer til stærk storm. De kraftigste vindstød har formentlig toppet, men det vil fortsat være blæsende et stykke op ad mandagen. Sådan fortsætter en blæsende mandag Årsagen til den kraftige vind over Danmark skyldes et lavtryk, der i løbet af natten har bevæget sig hen over Skandinavien. I takt med at lavtrykket bevæger sig længere mod øst, vil det få vinden til at aftage. Derfor forventes det at være mest blæsende de næste par timer frem til mandag formiddag. Her vil det blæse med en middelvind op til hård kuling fra nordvest og stormende kuling i vindstødene. Netop vindretningen har været med til at give et forbud mod vindfølsomme køretøjer på Storebæltsbroen frem til mandag klokken 9. På både Vejlefjordbroen, Farøbroerne og Øresundsbroen frarådes vindfølsomme køretøjer at passere. I løbet af formiddagen begynder vinden langsomt at aftage. De kraftigste vindstød er at finde langs vestkysten, i Kattegat og på Bornholm. Her er der fortsat risiko for vindstød af stormende kuling omkring middagstid. Til eftermiddag aftager vinden markant. De mest blæsende områder vil i eftermiddag være Thy, Nordsjælland og Bornholm med vindstød op til hård kuling. I aften vil vinden have lagt sig i størstedelen af landet.

Referat:
Flere steder har der været vindstød af stormstyrke.